Hydnocerinae

Hydnocerinae er en underfamilie av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.

Utseende 
Små til middelsstore (2,5 – 12 mm) biller, tydelig delt i tre kroppsavsnitt (hode, bryst, bakkropp). De er aktive i solskinn, løper rundt og kan ha en fjern likhet med maur. De er gjerne brokete farget i gult, rødt, brunt og svart, og kroppen har lange, utstående, fine hår (ikke børster). Hodet er omtrent så bredt som brystskjoldet, vanligvis med små, utstående fasettøyne. Kjevene er ganske kraftige og fremoverrettede. Antennene er 11-leddete, tykkere mot spissen, av og til med en 3-6 leddet kølle. Brystskjoldet er omtrent så langt som bredt eller lengre enn bredt. Dekkvingene har tydelige skuldre og er mer eller mindre parallellsidige. Av og til dekker de ikke hele bakkroppen. De har mer eller mindre tydelige rekker av punktgroper. Beina er slanke, føttene består av 5 ledd, men det fjerde leddet er svært lite slik at det tilsynelatende bare er fire ledd (pseudotetramere føtter). Det andre og tredje leddet er tolappede.

Larvene er avlangt sylindriske, tynnskinnede og lyse (ofte rosa), ryggplatene på framkroppen og hodekapselen er tydelig mørkere. Kroppen er kledt med fine, oppstående hår, beina er ganske korte.

Levevis 
Både larver og voksne biller er rovdyr, men de voksne kan også finnes på blomster der de spiser pollen. Ulikt mange andre maurbiller er de ikke knyttet til skog, men kan finnes mellom høyt gress og på lave busker.

Utbredelse 
Gruppen er utbredt over store deler av Jorda, men mangler i Europa. De fleste artene lever i tropene.

Systematisk inndeling  
I en nyere klassifikasjon  er denne gruppen plassert som en stamme i Clerinae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien Gnag- og maurbiller, Cleroidea
 Familien maurbiller, Cleridae
 Underfamilien Hydnocerinae Spinola, 1844
 Gruppen Callimerini Kolibáč, 1998- 2 slekter
 Slekten Brachyptevenus Pic, 1939
 Slekten Callimerus Gorham, 1876
 Gruppen Hydnocerini 
 Slekten Emmepus Motschulsky, 1845
 Slekten Hydnocera Newman, 1838
 Slekten Isohydnocera Chapin, 1917
 Slekten Lasiocallimerus Corporaal, 1939
 Slekten Neohydnus Gorham, 1892
 Slekten Phyllobaenus Dejean, 1837
 Slekten Tarsobaenus Leavengood, Pinkerton & Rifkin, 2022
 Slekten Wolcottia Chapin, 1917
 Gruppen Lemidiini Kolibáč, 1998 - 3 slekter
 Slekten Allelidea G.R.Waterhouse, 1839
 Slekten Isolemidia Gorham, 1877
 Slekten Lemidia Spinola, 1841
 Ikke plassert til undergruppe
 Slekten Abrosius Fairmaire, 1902
 Slekten Achlamys C.O.Waterhouse, 1879
 Slekten Blaesiophthalmus Schenkling, 1903
 Slekten Brachycallimerus Chapin, 1924
 Slekten Cephaloclerus Kuwert, 1893
 Slekten Cucujocallimerus Pic, 1929
 Slekten Eurymetopum Blanchard, 1841 - kanskje synonym med Lemidia
 Slekten Laiomorphus Pic, 1927
 Slekten Parmius Sharp, 1877
 Slekten Paupris Sharp, 1877
 Slekten Silviella Solervicens, 1987
 Slekten Solemidia
 Slekten Stenocallimerus Corporaal & Pic, 1940
 Slekten Theano Laporte de Castelnau, 1836

Referanser

Eksterne lenker 
 bugguide.net - bildedatabase ove rnordamerikanske insekter 
 

Biller formelt beskrevet i 1844
Dyr formelt beskrevet av Maximilian Spinola
Maurbiller